Taigetė (palydovas)
Taigetė (angl. Taygete; gr. Ταϋγέτη) arba Jupiteris XX – natūralus Jupiterio palydovas, atrastas 2000 m. Havajų Universiteto astronomų komandos, kuriai vadovavo Scott S. Sheppard. Iškart po atradimo šiam palydovui buvo suteiktas laikinas S/2000 J 9 pavadinimas. Vėliau pavadintas vienos iš plejadžių vardu (žr. Taigetė). Taigetė buvo oficialiai taip pavadinta 2002 m. spalio 22 d. Priklauso Karmės palydovų grupei. Tai „retrogradų“ grupė (besisukantys aplink Jupiterį atvirkščiai nei pats Jupiteris aplink savo ašį).